text: Efterskoleelever bygger hus
  20 april 2015 kl. 18.54
  Om bare fem år vil der mangle 30.000 håndværkere i Danmark. Derfor har EUC Syd i Aabenraa bedt efterskole-elever om at bygge et hus ? for at lokke dem til at blive håndværkere.
  Syv elever fra Rinkenæs Efterskole knokler hele ugen med at bygge et træhus på værkstedet hos EUC Syd i Aabenraa.
  - Jeg håber selvfølgelig, at nogle af dem får øjnene op for, at erhvervsskolerne er et godt sted at få en uddannelse, siger Anders Gormsen til TV SYD.
  - Vi har en tro på, at jo før vi kan påvirke de unge til at interessere sig for erhvervsfagene, jo bedre er muligheden for at trække dem ind til os.
  Baggrunden for EUC's charme-offensiv overfor de unge efterskole-elever er, at Danmark allerede i 2020 vil mangle 30.000 faglærte håndværkere. Det viser tal fra Arbejdsbevægelsens Erhvervsråd.
  Eleverne træhus skal være færdigt på fredag.
  